cyanic-selkie/wikianc huggingface dataset:
জ্যাক এল. ওয়ার্নার
প্রারম্ভিক ব্যবসায়
ইয়ংস্টাউনে ওয়ার্নার ভ্রাতাগণ বিনোদন শিল্পে তাদের প্রথম পরীক্ষামূলক পদক্ষেপ গ্রহণ করেন। বিংশ শতাব্দীর শুরুর দিকে স্যাম ওয়ার্নার স্থানীয় একজন বাসিন্দার সাথে অংশীদারী ব্যবসায় গড়ে তুলেন এবং শহরের ওল্ড গ্র্যান্ড অপেরা হাউজ ক্রয় করেন। এই অপেরা হাউজটি তিনি সস্তা ধরনের ভডেভিল ও ফটোপ্লের ভেন্যু হিসেবে ব্যবহার করতেন। এক গ্রীষ্ম চলার পর এই ব্যবসায় ক্ষতির সম্মুখীন হয়। স্যাম ওয়ার্নার পরবর্তীকালে স্থানীয় আইডোরা পার্কে আলোক প্রক্ষেপক হিসেবে চাকরি পান। তিনি তার পরিবারকে এই নতুন মাধ্যমের সম্ভাবনা সম্পর্কে বুঝাতে সমর্থ হন এবং একজন আলোক প্রক্ষেপকের নিকট থেকে একটি মডেল বি কিনেটোস্কোপ ক্রয়ের জন্য আলাপ করেন। ১,০০০ মার্কিন ডলারে ক্রয় করা প্রক্ষেপক যন্ত্রটিতে জ্যাক তার একটি ঘোড়া বন্ধক রেখে ১৫০ মার্কিন ডলার প্রদান করেন।
ডাউনলোড স্টুডিও
ডাউনলোড স্টুডিও হলো একটি ডাউনলোড ম্যানেজার যেটি কন্সিয়েভা লিমিটেড কর্তৃক তৈরিকৃত ও বাজারজাতকৃত। ডাউনলোড স্টুডিওর সাহায্যে যেকোনো ওয়েবসাইট থেকে ফাইল ডাউনলোডের পাশাপাশি অনলাইনে লাইভ অডিও, ভিডিও দেখা এবং শোনা যায়। ডাউনলোড স্টুডিও ২০০৪ সালে ‘পিসি ম্যগাজিন’-এর সেরা ডাউনলোড ম্যানেজার পুরস্কার লাভ করে।
পটল
thumb|পাকা পটলের বীজ। পটল (pointed gourd, parwal/parval হিন্দি থেকে) এক ধরনের সবজি। এই উদ্ভিদের বৈজ্ঞানিক নাম Trichosanthes dioica।এটি ভারতের পূর্বাঞ্চলে বিশেষ করে ওড়িশা, পশ্চিমবঙ্গ, আসাম, বিহার, উত্তর প্রদেশ এবং বাংলাদেশে ভাল জন্মায়। এতে প্রচুর পরিমাণে শর্করা, ভিটামিন এ ও সি আছে। এছাড়া এতে স্বল্প পরিমাণে ম্যাগনেসিয়াম, তামা, পটাসিয়াম, গন্ধক ও ক্লোরিন আছে।
পটল কিছুটা শসা ও ক্ষীরা গোত্রের উদ্ভিদ। এটি খেতেও উপাদেয়। পটল স্যুপ, তরকারী, ভাজা এমনকী মিষ্টান্ন প্রস্তুতিতেও ব্যবহৃত হয়।পটল দিয়ে নানা রকমের খাবার করা হয়।
পটলের উৎপাদনমাত্রা ভালো। ৪৫ থেকে ৫০ দিনের মধ্যে ফসল পাওয়া যায়। ৩ থেকে ৪ দিন পরপর পটল তোলা যায়। তরকারী হিসেবে পটলের বেশ চাহিদা আছে। পটলের শ্রমিক খরচ কম। পটল লম্বায় ৫-১৫ সেমি পর্যন্ত হয়ে থাকে। স্বল্পোষ্ণ ও আর্দ্র আবহাওয়ায় ভাল জন্মায়। পটলের তরকারী বেশ উপকারী।
উপকারিতা
তাজা পটল হজমশক্তি বাড়ায়। কাশি, জ্বর, রক্তদুষ্টি ভাল করে । হার্টের শক্তি বৃদ্ধি, পিত্তজ্বর, কৃমি সাড়ায় এবং শরীর ঠান্ডা রাখে। তাছাড়াও --- পটলের অগণিত স্বাস্থ্য উপকারিতার কথা অনেকেই জানেন না। এই সবজিটি একটি পুষ্টিকর খাদ্য। এতে ভিটামিন এ, ভিটামিন বি ১, ভিটামিন বি ২ ও ভিটামিন সি, ক্যালসিয়াম ও অ্যান্টিঅক্সিডেন্ট থাকে। আয়ুর্বেদে গ্যাস্ট্রিকের সমস্যা সমাধানে ব্যবহার করা হয়। পটলের স্বাস্থ্য উপকারিতার বিষয়ে জানবো আজ।
২। কোষ্ঠকাঠিন্য নিরাময় করেঃ পটলের বীজ এমন একটি স্বাস্থ্যকর বীজ যা কোষ্ঠকাঠিন্য নিরাময়ে এবং মল নির্গমনে সাহায্য করে।
৩। ওজন কমতে সাহায্য করেঃ পটলে ক্যালরির পরিমাণ কম থাকে। তাই ওজন কমানোর জন্য নিশ্চিন্তে পটলের তরকারি খেতে পারেন। এটি পেট ভরা রাখতে ও ক্ষুধা কমাতে সাহায্য করে।
৪। রক্তকে পরিশোধিত করেঃ পটলের আরেকটি স্বাস্থ্য উপকারিতা হচ্ছে এটি রক্তকে পরিশোধিত করে। এর ফলে ত্বকের যত্নেও এই সবুজ সবজিটি ভালো কাজ করে।
৫। কোলেস্টেরল ও ব্লাড সুগার কমায়ঃ পটলের ছোট গোলাকার বীচিগুলো কোলেস্টেরল ও ব্লাড সুগারের মাত্রা প্রাকৃতিকভাবে কমাতে সাহায্য করে।
৬। ফ্লু নিরাময়ে সাহায্য করেঃ আয়ুর্বেদ চিকিৎসায় ঠান্ডা, জ্বর ও গলা ব্যথা কমতে ঔষধ হিসেবে ব্যবহার হয় পটল।
৭। ত্বকের জন্য উপকারীঃ পটলে ভিটামিন এ ও সি থাকে এবং অ্যান্টিঅক্সিডেন্ট থাকে বলে ত্বকের জন্য উপকারী। ফ্রি র‍্যাডিকেলের বিস্তার রোধ করে বয়সের ছাপ প্রতিরোধে সাহায্য করে পটল।
ঔষধি গুণাগুণ
পটল ও ধনেপাতা থেঁতলে পানিতে ভিজিয়ে রাখুন। এই মিশ্রণটিকে ৩ ভাগ করে এর সাথে মধু মিশিয়ে ৩ বাড়ে পান করুন। এতে হজমের সমস্যা দূর হবে।পটলের রস মাথায় লাগালে মাথা ব্যথা কমে।পটলের পাতার রস দ্রুত ক্ষত নিরাময়ে সাহায্য করে এবং টাকের সমস্যা সমাধানেও কাজে লাগে।পটলের তরকারী খেলে ত্বকের সমস্যা দূর হয়।নেপালে অসুস্থদের পটলের স্যুপ খাওয়ানো হয়। আমাদের দেশে পটল ভাজি, পটলের দোলমা, মাছ বা মাংসের সাথে বা অন্য সবজির সাথে রান্না করা হয়। দক্ষিণ এশিয়া ও ওয়েস্ট ইন্ডিজে আলুর সাথে রান্না করা হয়। ইন্দোনেশিয়ায় পটল বৈচিত্রময় রান্নায় ব্যবহার করা হয় যেমন- স্টার ফ্রাই, নারিকেল দুধে অথবা ভাপে সিদ্ধ করে রান্না করা হয়। এটি এশিয়া ও অস্ট্রেলিয়াতে পাওয়া যায়। সাধারণত গ্রীষ্মের সময় পাওয়া যায় এই সবজিটি।
পটলের রান্না
১।পটলের দোলমা
২।পটলের ডালনা
৩।আলু পটল
৫।পটল পোস্ত
৬।পটল সরষে
৭।পটল চিংড়ি
ফারুয়া ইউনিয়ন
ফারুয়া বাংলাদেশের রাঙ্গামাটি জেলার অন্তর্গত বিলাইছড়ি উপজেলার একটি ইউনিয়ন।
আয়তন
ফারুয়া ইউনিয়নের আয়তন ১৩৭,৬০০ একর (৫৫৬.৮৫ বর্গ কিলোমিটার)।
অবস্থান ও সীমানা
বিলাইছড়ি উপজেলার উত্তর-মধ্যাংশ জুড়ে ফারুয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণে বড়থলি ইউনিয়ন, দক্ষিণ-পশ্চিমে বান্দরবান জেলার রোয়াংছড়ি উপজেলার আলেক্ষ্যং ইউনিয়ন ও নোয়াপতং ইউনিয়ন, পশ্চিমে রাজস্থলী উপজেলার ঘিলাছড়ি ইউনিয়ন, উত্তর-পশ্চিমে বিলাইছড়ি ইউনিয়ন ও জুরাছড়ি উপজেলার মৈদং ইউনিয়ন, উত্তরে জুরাছড়ি উপজেলার জুরাছড়ি ইউনিয়ন ও দুমদুম্যা ইউনিয়ন এবং পূর্বে ভারতের মিজোরাম প্রদেশ অবস্থিত।
ইতিহাস
বিলাইছড়ি উপজেলায় এক সময় প্রায়ই উপজাতীয় বিদ্রোহ দেখা দিত। ১৯৭১ সালে পাকিস্তানিদের পরাজয়ের পর প্রায় দু'হাজার পাহাড়ি রাজাকার বিদ্রোহী মিজোদের সঙ্গে যোগ দেয়। মানবেন্দ্র নারায়ণ লারমা তাদের নেতৃত্ব গ্রহণ করেন এবং শান্তিবাহিনীর গোড়াপত্তন করেন। শান্তিবাহিনী দমনের জন্য সীমান্ত অঞ্চল নিয়ে গঠিত হয় ফারুয়া থানা। পরে শান্তিবাহিনী ও জনসংহতি সমিতি তাদের মূল ঘাঁটি ত্রিপুরায় স্থানান্তর করে। ফলে ফারুয়া থানার গুরুত্ব কমে যায় এবং থানাটি বিলাইছড়ির অন্তর্ভুক্ত হয়।
শিক্ষা ব্যবস্থা
ফারুয়া ইউনিয়নের সাক্ষরতার হার ১৫.০৭%। এ ইউনিয়নে ২টি নিম্ন মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
যোগাযোগ ব্যবস্থা
ফারুয়া ইউনিয়নে যোগাযোগের একমাত্র মাধ্যম ইঞ্জিন চালিত নৌকা অথবা পায়ে হেঁটে।
খাল ও নদী
ফারুয়া ইউনিয়নের মধ্য দিয়ে প্রবাহিত হচ্ছে রাইংখ্যং নদী।
আজাদ হিন্দ ফৌজ
আজাদ হিন্দ ফৌজ বা ভারতীয় জাতীয় সেনাবাহিনী (হিন্দি: आज़ाद हिन्द फ़ौज, ইংরেজি:Indian National Army বা INA) ভারতীয় জাতীয়তাবাদীদের দ্বারা গঠিত একটি সশস্ত্র সেনাবাহিনী। ১৯৪২ সালে দ্বিতীয় বিশ্বযুদ্ধের সময় দক্ষিণ-পূর্ব এশিয়ায় এই বাহিনী গঠিত হয়। রাসবিহারী বসুর তৎপরতায় জাপানি কর্তৃপক্ষ ভারতের জাতীয়তাবাদীদের পাশে দাঁড়ায় এবং শেষ পর্যন্ত ভারতের স্বাধীনতা সংগ্রামে সক্রিয় সমর্থন যোগায়। ১৯৪২ সালের ২৮-২৯ মার্চ টোকিওতে তার ডাকে অনুষ্ঠিত একটি সম্মেলনে ইন্ডিয়ান ইন্ডিপেন্ডেন্স লিগ গঠনের সিদ্ধান্ত হয়। তখন ভারতের স্বাধীনতা অর্জনের লক্ষ্যে রাসবিহারী সেই সম্মেলনে একটি সেনাবাহিনী গঠনের প্রস্তাব দেন। ১৯৪২ সালের ২২ জুন ব্যাংককে তিনি লিগের দ্বিতীয় সম্মেলন আহ্বান করেন। সেই সম্মেলনে লিগে যোগদান ও রাসবিহারীর সভাপতিত্বে দায়িত্ব গ্রহণের আমন্ত্রণ জানানোর প্রস্তাব গৃহীত হয়। যেসব ভারতীয় সেনা মালয় ও বার্মা ফ্রন্টে জাপানিদের হাতে আটক হয়েছিল তাদের ইন্ডিয়ান ইন্ডিপেন্ডেন্স লিগ ও লিগের সশস্ত্র শাখা ইন্ডিয়ান ন্যাশনাল আর্মিতে যোগদানে উৎসাহিত করা হয়।
এই সেনাবাহিনীর লক্ষ্য ছিল জাপানের সহায়তায় ভারত থেকে ব্রিটিশ রাজের উচ্ছেদ সাধন করে দেশকে ঔপনিবেশিক শাসনজাল থেকে মুক্ত করা। এই বাহিনী মূলত গঠিত হয় জাপানের হাতে ধরা পড়া ভারতীয় যুদ্ধবন্দীদের নিয়ে। এঁরা মালয় অভিযান ও সিঙ্গাপুরের যুদ্ধের সময় জাপানের হাতে ধরা পড়েছিলেন। এছাড়াও মালয় ও ব্রহ্মদেশের ভারতীয় প্রবাসীদের একটি বিরাট অংশ এই বাহিনীতে স্বেচ্ছাসেবকরূপে যোগ দেন।
১৯৪২ সালে রাসবিহারী বসু নেতৃত্বে সিঙ্গাপুরের পতনের অব্যবহিত পরেই প্রথম আইএনএ গঠিত হয়। রাসবিহারী বসু নেতাজির হাতে তুলে দেন ‘আজাদ হিন্দ ফৌজ’-এর ভার৷ এরপর ১৯৪৩ সালে সুভাষচন্দ্র বসুর নেতৃত্বে পুনর্গঠিত হয়ে এই বাহিনী সুভাষচন্দ্রের আর্জি হুকুমত-এ-আজাদ হিন্দ (স্বাধীন ভারতের অস্থায়ী সরকার)-এর সেনাবাহিনী ঘোষিত হয়। ব্রহ্মদেশ, ইম্ফল ও কোহিমায় সাম্রাজ্যবাদী জাপানি সেনাবাহিনীর সহযোগিতায় এই দ্বিতীয় আইএনএ ব্রিটিশ ও কমনওয়েলথ বাহিনীর বিরুদ্ধে যুদ্ধাভিযান চালায়। পরে ব্রিটিশ মিত্রবাহিনীর বিরুদ্ধে ব্রহ্মদেশ অভিযান চালিয়ে তারা ব্যর্থ হন। যুদ্ধের শেষে বাহিনীর একটি বৃহত্তর অংশকে ভারতে ফিরিয়ে আনা হয়। রাষ্ট্রদ্রোহিতার অভিযোগে তাদের কারোর কারোর বিচারও হয়। এই ঘটনা ভারতের স্বাধীনতা আন্দোলনের ইতিহাসে এক চাঞ্চল্যকর ঘটনা।
স্বাধীনতা লাভের পর কয়েকটি ব্যতিক্রম বাদে আইএনএ-র প্রাক্তন সদস্যরা ভারতীয় সেনাবাহিনীতে যোগ দিতে অস্বীকার করেন। যদিও বিশিষ্ট সদস্যদের একটি বিরাট অংশ ভারত ও দক্ষিণ-পূর্ব এশিয়ায় সাধারণ জীবনই অতিবাহিত করেন।
ব্রহ্মদেশ, ইন্দোনেশিয়া এবং দক্ষিণ-পূর্ব এশিয়ার অন্যান্য অংশে জাপানের দখলদারি, নাৎসি জার্মানি ও ফ্যাসিবাদী ইতালির সঙ্গে জাপানের মিত্রতা এবং আইএনএ-র বিরুদ্ধে আনীত যুদ্ধাপরাধের অভিযোগের কারণে সাম্রাজ্যবাদী জাপানের সঙ্গে কারণে আজাদ হিন্দ ফৌজের সংযোগ একটি বিতর্কিত বিষয়।
আবদুল হালিম গজনবী
স্যার আবু হুসাইন আবদুল হালিম খান গজনবী (১১ নভেম্বর ১৮৭৬ - ১৮ জুন ১৯৫৩) ছিলেন ব্রিটিশ ভারতের একজন রাজনীতিবিদ, জমিদার ও শিল্পপতি। বাংলা এবং ব্রিটিশ ভারতের কেন্দ্রীয় পর্যায়ে রাজনৈতিক, সামাজিক, অর্থনৈতিক, ধর্মীয়, সাংস্কৃতিক ক্ষেত্রে তিনি সক্রিয়ভাবে জড়িত ছিলেন।
প্রারম্ভিক ও শিক্ষাজীবন
আবদুল হালিম খান গজনভি ১৮৭৬ সালের ১১ নভেম্বর বেঙ্গল প্রেসিডেন্সির টাঙ্গাইলের দেলদুয়ার গ্রামের জমিদার পরিবারে জন্মগ্রহণ করেন। তার বাবা আবদুল হাকিম খান গজনভি এবং মা করিমুন নেসা খানম চৌধুরানী। আবদুল হাকিম খান গজনভি ছিলেন দেলদুয়ারের জমিদার।
আবদুল হালিম কলকাতার সিটি কলেজ স্কুল ও সেন্ট জেভিয়ার্স‌ কলেজে লেখাপড়া করেছেন।
রাজনীতি
বঙ্গভঙ্গের সময় তিনি রাজনীতিতে জড়িয়ে পড়েন। তবে ইতিপূর্বে ১৯০০ সালে তিনি কর্মজীবনে প্রবেশ করেন। তিনি স্থানীয় স্বায়ত্তশাসিত সংস্থার প্রতিনিধি, ময়মনসিংহ পৌরসভার চেয়ারম্যান, স্থানীয় বোর্ডের সদস্য এবং অনারারি ম্যাজিস্ট্রেট ছিলেন। কলকাতায় তার ব্যবসা ছিল। কংগ্রেসের নেতা অশ্বিনী কুমার দত্ত, বিপিন চন্দ্র পাল, সুরেন্দ্রনাথ ব্যানার্জী‌, চিত্তরঞ্জন দাশ, অরবিন্দ ঘোষের কাছ থেকে তিনি রাজনীতির অনুপ্রেরণা লাভ করেছিলেন। বঙ্গভঙ্গ বিরোধী আন্দোলন ও স্বদেশী আন্দোলনে তিনি ১৯০৫-১৯০৬ সালে কিছুকাল নেতৃত্ব দিয়েছেন। ১৯০৫ সালের ২৭ আগস্ট ঢাকার জগন্নাথ কলেজের প্রাঙ্গণে বঙ্গভঙ্গ বিরোধী এক সভা অনুষ্ঠিত হয়। আনন্দ চন্দ্র রায় ছিলেন এর সভাপতি। আবদুল হালিম গজনভি সমাবেশে বক্তৃতা দেন। এতে তিনি বিলেতি দ্রব্য বর্জন এবং হিন্দু-মুসলিম ঐক্যের প্রতি গুরুত্ব প্রদান করেন।
১৯০৬ সালের ১৪ ও ১৫ এপ্রিল বরিশালে অনুষ্ঠিত বঙ্গীয় প্রাদেশিক কংগ্রেস সম্মেলনে অংশ নেন। পরের বছর ১৯০৭ সালের ২৬ ও ২৭ ডিসেম্বর সুরাটে অনুষ্ঠিত ভারতীয় জাতীয় কংগ্রেসের ২৩তম অধিবেশনে তিনি যোগ দেন। এসময় কংগ্রেসের ভাঙ্গন দেখা দেয়ায় তিনি কংগ্রেস ত্যাগ করে নিখিল ভারত মুসলিম লীগে যোগ দেন। ১৯১২ সালের ২ মার্চ কলকাতার ডালহৌসী স্কোয়ারে অনুষ্ঠিত বাংলার মুসলিম নেতাদের এক গুরুত্বপূর্ণ সভায় তিনি অংশ নেন। নবাব সলিমুল্লাহ ছিলেন সভার সভাপতি। ১৯২৬ সালের ২৯ ও ৩০ ডিসেম্বর দিল্লিতে অনুষ্ঠিত নিখিল ভারত মুসলিম লীগের ১৮তম বার্ষিক অধিবেশনে রাজকীয় কমিশনের নিকট পরিকল্পনা জমা দেয়ার জন্য গঠিত বঙ্গীয় প্রাদেশিক কমিটিতে তিনি অন্যতম সদস্য ছিলেন। তিনি মুসলিম লীগ কাউন্সিলের সদস্য ছিলেন। কেন্দ্রীয় আইন পরিষদে তিনি মুসলিম লীগ সদস্য ছিলেন।
১৯২৭ সালে তিনি ঢাকা বিভাগের মুসলিম গ্রামীণ এলাকা এবং ১৯৩১ ও ১৯৩৫ সালে ঢাকা-ময়মনসিংহ মুসলিম গ্রামীণ এলাকা থেকে ভারতীয় ব্যবস্থাপক সভার সদস্য নির্বাচিত হন। ১৯৪৫ সাল পর্যন্ত তিনি এই পদে ছিলেন। ১৯২৯ সালে তিনি কানপুরে অনুষ্ঠিত মুসলিম কনফারেন্সে সভাপতি ছিলেন। শাসন সংস্কারের জন্য অনুষ্ঠিত গোলটেবিল বৈঠকসমূহে তিনি প্রতিনিধি ছিলেন। কলকাতা পৌরসভায় তিনি শেরিফ হিসেবে দায়িত্বপালন করেছেন। সম্রাট পঞ্চম জর্জের রাজত্বকালের ২৫ বছরপূর্তি-উৎসব পালনের জন্য গঠিত বঙ্গীয় প্রাদেশিক কমিটিতে তিনি সহসভাপতি ছিলেন। এছাড়া তিনি সেন্ট্রাল ন্যাশনাল মোহামেডান এসোসিয়েশনের সভাপতি ও ব্রিটিশ ইন্ডিয়ান এসোসিয়েশনের সহসভাপতি ছিলেন।
এ কে ফজলুল হকের পরে ১৯৪৩ সালের ২৪ এপ্রিল খাজা নাজিমউদ্দিন নতুন মন্ত্রিসভা গঠন করার পর একই দিন কলকাতার টাউন হলে আবদুল হালিমের সভাপতিত্বে অনুষ্ঠিত সভায় তিনি এই মন্ত্রিসভার বিরোধিতা করেন। কেন্দ্রীয় ব্যবস্থাপক সভার নির্বাচনে তিনি ১৯৪৫ সালের ডিসেম্বর ঢাকা-ময়মনসিংহ এলাকা থেকে স্বতন্ত্র প্রার্থী হিসেবে প্রতিদ্বন্দ্বিতা করেন। তার প্রতিপক্ষ ছিলেন মৌলভি তমিজউদ্দিন খান। নির্বাচনে আবদুল হালিম পরাজিত হন। এর মাধ্যমে তার রাজনৈতিক জীবনের ইতি ঘটে।
ব্যবসা
আবদুল হালিম গজনভি একজন ব্যবসায়ী ছিলেন। তিনি যথাক্রমে কলকাতার মুসলিম চেম্বার অব কমার্স (১৯৩৯-১৯৪০) ও ইন্ডিয়া চেম্বার অব কমার্সের (১৯৪৫-১৯৪৬) সভাপতি ছিলেন। বেশ কয়েকবার তিনি ইন্ডিয়া স্টিমশিপ কোম্পানির চেয়ারম্যান হিসেবে দায়িত্বপালন করেছেন। এসময় তিনি জলযান নির্মাণশিল্পের উন্নতিতে অবদান রেখেছেন। তিনি জড়িত ছিলেন এমন সংগঠনের মধ্যে রয়েছে কলকাতার এক্সপোর্ট এডভাইজারি কমিটি, ইন্ডিয়ান সেন্ট্রাল জুট কমিটি, রেলওয়ে এডভাইজারি কমিটি (১৯২৭-১৯৩২), রেলওয়ে স্ট্যান্ডিং ফিনান্স কমিটি (১৯২৭-১৯৩২), বার্মা সেপারেশন কমিটি (১৯৩৪), ফ্র্যাঞ্চাইজ কমিটি (১৯৩০), ফেডারেল ফিনান্স কমিটি (১৯৩২), কনসাল্টেটিভ কমিটি (১৯৩৩), মাইনরিটিজ কমিটি (১৯৩০-১৯৩২), পাবলিক একাউন্টস কমিটি (১৯৩৩) ইত্যাদি। ১৯৩৩ সালে বিশ্ব অর্থনৈতিক সম্মেলনে অংশগ্রহণকারী ভারতীয় প্রতিনিধিদলের উপদেষ্টা বোর্ডে তিনি অন্যতম সদস্য ছিলেন।
শিক্ষাক্ষেত্র
তিনি কলকাতা বিশ্ববিদ্যালয়ের ফেলো ছিলেন। এছাড়া ঢাকা বিশ্ববিদ্যালয় কোর্ট এবং আলিগড় বিশ্ববিদ্যালয় কোর্টের সদস্য ছিলেন। তিনি বেঙ্গল রয়েল এশিয়াটিক সোসাইটির সদস্য এবং কলকাতা সিটি কলেজের গভর্নিং বডির সদস্য কাজ করেছেন।
পত্রিকা
ব্যারিস্টার আবদুর রসুলের সাথে তিনি যৌথভাবে দি মুসলমান প্রকাশে সক্রিয়ভাবে জড়িত ছিলেন। তিনি খাজা নাজিমুদ্দিনের সাথে দ্য স্টার অব ইন্ডিয়া পত্রিকা প্রকাশ করেছেন। বাংলার মুসলিমদের জাগরণের ক্ষেত্রে এই দুই পত্রিকার বিশেষ ভূমিকা ছিল।
সম্মাননা
আবদুল হালিম গজনভি ১৯৩৫ সালে নাইট খেতাব পান।
ব্যক্তিগত জীবন
স্যার আবদুল করিম গজনভি ছিলেন তার বড় ভাই। নারী শিক্ষার অগ্রদূত বেগম রোকেয়া তার খালা ছিলেন। আবুল আসাদ মুহম্মদ ইবরাহিম সাবের ও আবু জায়গাম মুহম্মদ খলিল সাবের ভ্রাতৃদ্বয় তার মামা ছিলেন।
মৃত্যু
আবদুল হালিম গজনভি দেশবিভাগের পরে পূর্ব পাকিস্তান চলে আসেন। এরপর আমৃত্যু তিনি দেলদুয়ারের পৈতৃক বাড়িতে কাটান। ১৯৫৩ সালের ১৮ জুন দেলদুয়ার গ্রামের বাড়িতে তিনি মৃত্যুবরণ করেন।
ইয়ুর্গেন কোহ্‌লার
ইয়ুর্গেন কোহ্‌লার ১৯৯০ সালে পশ্চিম জার্মানি ফিফা ফুটবল বিশ্বকাপ জয়ী দলের সদস্য।
জন বেরি হোয়াইট
স্যার জন বেরি হোয়াইট (Sir John Berry White) ভারতের অসমে চিকিৎসা বিজ্ঞানের প্রবর্তক তথা অসমে শিল্পদ্যোগের অন্যতম ভিত্তি স্থাপক। তিনি বেঙ্গল মেডিক্যাল সাার্ভিস-এর (Bengal Medical Services) অসামরিক শল্য চিকিৎসক ছিলেন। অসম তথা ভারতের উত্তর-পূর্বাঞ্চলের উন্নতির জন্য তিনি অতুলনীয় অবদান রেখে গিয়েছেন।
কর্ম জীবন
১৮৫৮ সালে ডাঃ জন বেরি হোয়াইট মাত্র ২৪ বছর বয়সে অসমে উপস্থিত হয়েছিলেন। ১৮৫৭ সালে ইস্ট ইন্ডিয়া কোম্পানির একজন সহকারী শল্য চিকিৎসক হিসাবে উজনি অসমে তিনি কর্ম জীবনের শুরু করেন। উজনি অসমের বিভিন্ন স্থানে সুদীর্ঘ ২৪ বছর নিষ্ঠাভরে পরিষেবা দিয়ে শেষে লক্ষিমপুর জেলার শল্য চিকিৎসক হন।
অবদান
স্যার জন বেরি হোয়াইট ডিব্রুগড়-মার্ঘেরিটা রেল-পথ স্থাপনের স্রষ্টা। তিনি খনিজ তেল অনুসন্ধান এবং টিনের জন্য 'আসাম মিনারেল অয়েল কোম্পানি' প্রতিষ্ঠা করে সফলতা লাভ করেন।
১৯৩৮ সালে সেই সময়ের অবিভক্ত অসমের অনুজ্ঞাপত্র প্রাপ্ত চিকিৎসকদের দ্বারা আয়োজিত এবং লোকপ্রিয় গোপীনাথ বরদলৈর সভাপতিত্বে অনুস্থিত হওয়া একটি সভায় বেরি হোয়াইট মেডিক্যাল স্কুলকে এটি পূর্ণাঙ্গ চিকিৎসা মহাবিদ্যালয়ে উন্নীত করার সিদ্ধান্ত নেওয়া হয়। এমনভাবে ১৯৪৭ সালের ৩ নভেম্বর "বেরি হোয়াইট মেডিক্যাল স্কুল"কে উন্নীত করে "অসম চিকিৎসা মহাবিদ্যালয়" নামে উদ্বোধন করা হয়। এটিই উত্তর-পূর্ব ভারতের অন্যতম এবং অন্যতম পুরানো চিকিৎসা মহাবিদ্যালয়।
স্যার জন বেরি হোয়াইটের অতুলনীয় অবদানের জন্য অসম চিকিৎসা মহাবিদ্যালয়ের প্রেক্ষাগৃহটির নাম "ডাঃ জন বেরি হোয়াইট প্রেক্ষাগৃহ" রাখা হয়েছে। ডিব্রুগড় শহরের গ্রেহাম বাজারে তার নামে আবাসিক এলাকা আছে।
কলাতলা ইউনিয়ন
কলাতলা ইউনিয়ন বাংলাদেশের খুলনা বিভাগের বাগেরহাট জেলার চিতলমারী উপজেলার একটি প্রশাসনিক এলাকা।
রেইনার ওয়াইস
রেইনার ওয়াইস (জন্ম ২৯ শে সেপ্টেম্বর, ১৯৩২) একজন মার্কিন পদার্থবিজ্ঞানী যিনি মহাকর্ষীয় পদার্থবিজ্ঞান এবং জ্যোতির্বিজ্ঞানে অবদানের জন্য পরিচিত। তিনি মার্কিন যুক্তরাষ্ট্রের খ্যাতনামা প্রযুক্তি শিক্ষা ও গবেষণা প্রতিষ্ঠান ম্যাসাচুসেটস ইন্সটিটিউট অফ টেকনোলজি-র (এমআইটি) পদার্থবিজ্ঞান বিষয়ে সংখ্যাতিরিক্ত অধ্যাপক এবং এলএসইউ-এর উপ-অধ্যাপক। তিনি লেজারের ইন্টারফেরোমেটিক কৌশ্ল আবিষ্কারের জন্য সুপরিচিত যা কিনা LEGO এর মৌলিক অপারেশন । তিনি COBE বিজ্ঞান কর্মী গ্রুপের চেয়ারম্যান ছিলেন।
তিনি ফরমিলাব হোলোমিটার পরীক্ষণের সদস্য, যা কোয়ান্টাম স্কেলে স্থান ও সময়ের বৈশিষ্ট্যগুলি পরিমাপ করতে এবং কোয়ান্টাম হোলফিকাল অস্থিরতার প্ল্যাংক-স্পষ্টতা পরীক্ষা প্রদানের জন্য একটি 40m লেজারের ইন্টারফেরোমিটার ব্যবহার করে।
আলাঁ আস্পে
আলাঁ আস্পে (Alain Aspect; একজন ফরাসি পদার্থবিজ্ঞানী। তিনি কোয়ান্টাম বিজড়ন (কোয়ান্টাম এনট্যাঙ্গেলমেন্ট Quantum Entanglement) নামক ঘটনাটি নিয়ে পরীক্ষাধর্মী গবেষণার জন্য সুপরিচিত।  আস্পে ২০২২ সালে আন্টন সাইলিঙার ও জন ক্লাউজারের সাথে যৌথভাবে পদার্থবিজ্ঞানে নোবেল পুরস্কার লাভ করেন। "বিজড়িত ফোটনসমূহ নিয়ে পরীক্ষানিরীক্ষার মাধ্যমে বেল অসমতাগুলির লঙ্ঘন প্রদর্শন করা ও কোয়ান্টাম তথ্যবিজ্ঞানের অগ্রপথিকসুলভ গবেষণাকর্মের জন্য" তাঁদেরকে এই পুরস্কার প্রদান করা হয়।
এই তিন গবেষক অভিনব কিছু পরীক্ষার মাধ্যমে বিজড়িত অবস্থায় অবস্থিত কোয়ান্টাম কণাসমূহের বৈজ্ঞানিক অনুসন্ধান ও নিয়ন্ত্রণ করার সম্ভাব্যতা প্রদর্শন করেন। তাদের উদ্ভাবিত পরীক্ষাধর্মী সরঞ্জামগুলি কোয়ান্টাম প্রযুক্তি ক্ষেত্রে নতুন যুগের সূচনা করে। কোয়ান্টাম বিজড়িত অবস্থাতে দুইটি কণা একক একটি সংস্থান বা সমবায় হিসেবে কাজ করে ও এর ভেতরে থেকে একে অপরকে প্রভাবিত করে, যদিও এ সময় তারা পরস্পর থেকে বিশাল দূরত্বে পৃথক অবস্থানে অবস্থান করতে পারে। তাঁরা একে অপরের চেয়ে স্বাধীনভাবে কাজ করে কোয়ান্টাম বিজড়ন নামের ঘটনাটির উপর বৈজ্ঞানিক অনুসন্ধানকার্য পরিচালনা করেন ও এটি প্রদর্শনের জন্য নতুন নতুন পরীক্ষার সৃষ্টি করেন। সামষ্টিকভাবে তাদের গবেষণাকর্মগুলি আমাদের কাছে নতুন এক বিশ্বের দ্বার উন্মোচন করেছে এবং আমরা পরিমাপ নিয়ে কীভাবে চিন্তা করি, তার ভিত্তি নড়িয়ে দিয়েছে। একই সাথে তাদের গবেষণাকর্মগুলির ফলাফল কোয়ান্টাম তথ্যবিজ্ঞান ক্ষেত্রটিতে ব্যাপক অবদান রেখেছে এবং কোয়ান্টাম তথ্যের উপর ভিত্তি করে নতুন প্রযুক্তির পথ করে দিয়েছে। কোয়ান্টাম তথ্যবিজ্ঞান হল সেই বৈজ্ঞানিক ক্ষেত্র যেখানে পরিগণন (কম্পিউটিং), যোগাযোগ ও তথ্যগুপ্তিবিদ্যা বা গুপ্তলিখনবিদ্যা (ক্রিপ্টোগ্রাফি) ক্ষেত্রগুলিতে নাটকীয় অগ্রগতি অর্জনের উদ্দেশ্যে কোয়ান্টামীয় মূলনীতিগুলিকে ব্যবহার করে ব্যবহারিক যন্ত্রপাতি ও কৌশল সৃষ্টির প্রতিযোগিতা চলমান আছে। আস্পে, ক্লাউজার ও সাইলিঙারের গবেষণাকর্মগুলি ব্যবহারিক ক্ষেত্রে প্রয়োগযোগ্য এমন সব তাত্ত্বিক পদ্ধতি ও এমন সব নিষ্পত্তিকারী পরীক্ষাভিত্তিক পরিমাপ প্রদান করেছে, যেগুলি চিরায়ত বিশ্ব ও কোয়ান্টাম বিশ্বের মধ্যে বিদ্যমান পার্থক্যকে আরও সুস্পষ্ট করেছে। এগুলি দেখিয়েছে যে কোয়ান্টাম বস্তুগুলি বিজড়নের মাধ্যমে এমন উপায়ে একে অপরের সম্পর্কিত যে ব্যাপারটি চিরায়ত বস্তুতে অসম্ভব। তাদের কাজ কোয়ান্টাম পরিগণন ও কোয়ান্টাম যোগাযোগের মৌলিক ভিত্তি গঠন করেছে।
গীতা জয়ন্তী
গীতা জয়ন্তী বা গীতা মহোৎসব হল ভগবদ্গীতাকে কেন্দ্র করে একটি অনুষ্ঠান, যা হিন্দু পঞ্জিকার মাগশীর্ষ (বাংলা পঞ্জিকার অগ্রহায়ণ) মাসের শুক্লপক্ষের মোক্ষদা একাদশীর দিনে উদযাপিত হয়। ইতিহাসের এই দিনে কুরুক্ষেত্রের যুদ্ধক্ষেত্রে শ্রীকৃষ্ণ অর্জুনের কাছে ভগবদ্গীতা জ্ঞান প্রদান করেছিল। এই মহান দিনটিকে স্বরণ করতে এই উৎসবটি উদযাপন করা হয়।
আন্তর্জাতিক গীতা উৎসব
থাম্ব|আন্তর্জাতিক গীতা মহোৎসব ২০১৯ আন্তর্জাতিক গীতা মহোৎসব চলাকালীন, কুরুক্ষেত্র শহরের ব্রহ্মা সরোবরের চারপাশে ৩০০ টিরও বেশি জাতীয় ও আন্তর্জাতিক স্টল স্থাপন করা হয় । তীর্থযাত্রীরা কুরুক্ষেত্রের ৪৮ কোস পরিক্রমাও করেন ।
২০১৬
২০১৬ সালে, হরিয়ানা সরকার ৬ থেকে ১০ ডিসেম্বর পর্যন্ত আন্তর্জাতিক গীতা মহোৎসবের আয়োজন করেছিল। ভারতের রাষ্ট্রপতি প্রণব মুখার্জি উৎসবের উদ্বোধন করবেন; পরে তা করেছিলেন হরিয়ানার রাজ্যপাল কাপ্তান সিং সোলাঙ্কি এবং মুখ্যমন্ত্রী মনোহর লাল খাট্টার।
২০১৭
২০১৭ সালে, ২৫ নভেম্বর থেকে ৩ ডিসেম্বর পর্যন্ত গীতা মহোৎসব অনুষ্ঠিত হয়েছিল, যা ভারতের রাষ্ট্রপতি রাম নাথ কোবিন্দ উদ্বোধন করেছিলেন।
২০১৯
আন্তর্জাতিক গীতা মহোৎসব ২০২৯ হরিয়ানার মুখ্য সচিব কেশনি আনন্দ অরোরা হরিয়ানার থানেসারে ব্রহ্মা সরোবর জলের পুলের তীরে ২৩ নভেম্বর ২০১৯-এ উদ্বোধন করেছিলেন।
২০২০
হরিয়ানা সরকার ১৭ ডিসেম্বর থেকে ২৫ ডিসেম্বর ২০২০ পর্যন্ত আন্তর্জাতিক গীতা মহোৎসব উদযাপন করেছে।
২০২১
২০২১ সালের ১৪ ডিসেম্বরে গীতা মহোৎসব অত্যন্ত আড়ম্বরে পালিত হয়েছিল। এই উদযাপনটি কুরুক্ষেত্রে ২ ডিসেম্বর থেকে ১৯ ডিসেম্বর ২০২১ পর্যন্ত অনুষ্ঠিত হয়েছিল। আন্তর্জাতিক গীতা মহোৎসব কুরুক্ষেত্র উন্নয়ন পর্ষদ, হরিয়ানা পর্যটন, জেলা প্রশাসন, উত্তর অঞ্চল সাংস্কৃতিক কেন্দ্র পাতিয়ালা এবং তথ্য ও জনসংযোগ বিভাগ হরিয়ানা দ্বারা আয়োজিত হয়।
২০২২
এ বছর ১৯ নভেম্বর থেকে ৬ ডিসেম্বর পর্যন্ত গীতা জয়ন্তী মহোৎসবের আয়োজন করা হবে।  আন্তর্জাতিক গীতা মহোৎসব ২০২২-এর অধীনে, ৪ ডিসেম্বর, ১৮,০০০ শিক্ষার্থী থিম পার্কে গীতা পাঠ করে। পশ্চিমবঙ্গের মায়াপুর ইসকনে ৫০০০ ভক্তের সমবেত কণ্ঠে উচ্চারিত হয় গীতা শ্লোক।
দারুল উলুম দেওবন্দের প্রাক্তন শিক্ষার্থীদের তালিকা
এটি দারুল উলুম দেওবন্দের প্রাক্তন শিক্ষার্থীদের একটি তালিকা।
হিজলা ইউনিয়ন
হিজলা ইউনিয়ন বাংলাদেশের খুলনা বিভাগের বাগেরহাট জেলার চিতলমারী উপজেলার একটি প্রশাসনিক এলাকা। এটি ৩২.৬৩ কিমি২ (১২.৬০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২২,৫৮০ জন।
ওপ্পানা
ওপ্পানা (ഒപ്പന) হল দক্ষিণ ভারতের কেরল রাজ্যের ম্যাপিলা (কেরলার মুসলিম) সম্প্রদায়ের মধ্যে একটি জনপ্রিয় সামাজিক বিনোদন। এটি সমগ্র কেরলে, বিশেষ করে মালাপ্পুরমে অত্যন্ত প্রচলিত। ওপ্পানা শব্দটি আরবি শব্দ "আফনা" থেকে উদ্ভূত বলে মনে করা হয় পুরানো দিনগুলিতে, মুসলিম বিবাহ উপলক্ষে ওপ্পানার সূচনা হয়েছিল। তবে কেরালায়, এই শিল্পকলাটি ছাত্র সম্প্রদায়ের যুব উৎসবে পরিদর্শন শিল্পকলা হিসাবে বেশ জনপ্রিয়তার সাথে পুনরুজ্জীবিত হয়েছে। সমস্ত মুসলিম বিবাহের অংশ হিসাবে এটি বহুল পরিচিত হলেও, মারকাকল্যাণম, একটি বায়সারিয়িক্কাল এবং নালপ্পাথুকলি উপলক্ষে ওপ্পানা পরিবেশিত হয়।
প্রদর্শন
ওপ্পানা সাধারণত নারীদের দ্বারা উপস্থাপিত হয়, বিবাহের দিনে সংগীতশিল্পী সহ প্রায় পনেরো জন মিলে এই নৃত্য করে। নববধূ সুন্দর পোশাক পরিধান করে, সোনার অলঙ্কারে আবৃত হয় এবং তার হাতের তালু এবং পাদদেশে মাইলানচি (হেনা)র জটিল নকশা আঁকা হয়। সে নর্তকীদের বৃত্তের মাঝে পিটাম (চেয়ার) এ বসে থাকে। সে এই অনুষ্ঠানের প্রধান দর্শকের মর্যাদা পায়। তাকে ঘিরে সঙ্গীত ও নৃত্য চলতে থাকে। তারা গান গায়, হাততালি দিয়ে তাল রাখে এবং সরল পদক্ষেপে বধূকে ঘিরে নৃত্য করে। দুই বা তিনটি মেয়ে গান শুরু করে এবং বাকিরা সমবেতভাবে তাতে যোগ দেয়।
অনেক সময় বিবাহের পাত্রের বিনোদনের জন্য পুরুষরা ওপ্পানা উপস্থাপন করে। সাধারণত নিকার (বিবাহ) উদ্দেশ্যে পাত্র তার পাত্রীর বাসস্থানের দিকে রওয়ানা হওয়ার ঠিক আগে এই অনুষ্ঠানটি ঘটে থাকে। অনেক সময় পাত্র মনিয়ারাতে প্রবেশ করার সময়েও এই বিনোদনমূলক অনুষ্ঠানটি ঘটে থাকে।
ব্যবহৃত বাদ্যযন্ত্র
হারমোনিয়াম, তবলা, গঞ্জিরা এবং এলথালাম এই অনুষ্ঠানের জন্য ব্যবহৃত বাদ্যযন্ত্র। এই উপলক্ষে কেবল ম্যাপিলাপাত্তু গান করা হয়।
ব্যুৎপত্তি ও রীতি
ওপ্পানা শব্দটি একটি আরবি শব্দ আফনা থেকে উদ্ভূত হতে পারে। ওপ্পানা দুই ধরনের রয়েছে, একটি ওপানা ছায়াল এবং অন্যটি ওপ্পানা মুড়ুক্কাম। ওপ্পানা ছায়াল পরিবেশনের সময় নৃত্যশিল্পীরা হাততালি দেয় না। এটি যদি ছায়াল দিয়ে শুরু হয় তবে এটি কেবল ছায়াল দিয়েই শেষ হবে।
আবু সায়িদ আল-খুদরী
আবু সাইদ সাদ বিন মালিক বিন সিনান আল-খুদরি (১০ হিজরীপূর্ব - ৭৪ হিজরি) ছিলেন তরুণ সাহবি এবং মুহাম্মদের অধিক হাদিস বর্ণনাকারীদের একজন।
জীবনী
আবু সাইদ সাদ বিন মালিক বিন সিনান বিন ছা’লাবাহ বিন উবাইদ বিন আল-আবজার খাদরাহ বিন আওফ বিন আল-হারিস বিন আল-খাজরাজ মুহাম্মদ সা. এর ইয়াসরিবে হিজরত করার দশ বছর আগে জন্মগ্রহণ করেন। তার পিতা মালিক বিন সিনান একজন সাহাবি ছিলেন । তিনি উহুদ যুদ্ধে শহিদ হয়েছিলেন। আবু সাইদ খুদরি রা. এর বৈপিত্রেয় ভাই কাতাদা বিন নু’মান বদর যুদ্ধে শহিদ হন । আবু সাইদ আল-খুদরি তিন হিজরিতে উহুদের যুদ্ধে অংশগ্রহণের জন্য আবেদন করেছিলেন । কিন্তু মুহাম্মদ সা. তার অল্প বয়সের কারণে সেদিন তাকে প্রত্যাখ্যান করেছিলেন। তবে তারপরে তিনি খন্দকের যুদ্ধে এবং বনি আল-মুস্তালিকের যুদ্ধ  এবং নবী মুহাম্মদের সাথে আরও দশটি যুদ্ধে অংশগ্রহণ করেন ।  এবং তিনি বাইয়তে রিদওয়ানেও অংশগ্রহণ করেন।
ইবাদি ইসলাম
ইবাদি ইসলাম (الإباضية), ইবাদি মতবাদ বা ইবাদি আন্দোলন হল ইসলামের একটি শাখা যা ওমানে সবচেয়ে প্রভাবশালী। এছাড়া আলজেরিয়া, তিউনিসিয়া, লিবিয়া ও পূর্ব আফ্রিকার বিভিন্ন অংশে এর অস্থিত্ব রয়েছে। বলা হয়ে থাকে যে এই আন্দোলন ৬৫০ খ্রিষ্টাব্দে বা মহানবী হজরত মুহম্মদের (স.) মৃত্যুর ২০ বছর পর শুরু হয় যা সুন্নি ও শিয়া মতবাদের চেয়েও প্রাচীন। আধুনিক ঐতিহাসিকেরা এর উৎপত্তি সন্ধান করতে গিয়ে একে খারিজি আন্দোলনের একটি মধ্যপন্থী ধারা হিসেবে চিহ্নিত করেছেন।  সমসাময়িক ইবাদিরা তাদের খারিজি হিসেবে শ্রেণিভুক্ত করার তীব্র বিরোধিতা করেন, যদিও তারা স্বীকার করেন যে তাদের আন্দোলন ৬৫৭ খ্রিষ্টাব্দের খারিজি বিদ্রোহ থেকে উৎপত্তিলাভ করেছে।
ইবাদি ইসলামের একটি ক্ষুদ্র মাযহাব। এই মাযহাব সুন্নি বা শিয়া পন্থার অন্তর্ভুক্ত নয়। এর আবির্ভাব ইবাদি আন্দোলন থেকে। এই আন্দোলন মহানবী (স.) প্রয়াণের ২০ বছর পর শুরু হয় বলে ধারণা করা হয়ে থাকে। আব্দুল্লাহ ইবন ইবাদ আল-তামিমিকে এই মতবাদের প্রতিষ্ঠাতা মনে করা হয়। কিন্তু এই মাযহাবের অনুসারীরা দাবি করেন যে এর প্রতিষ্ঠাতা জাবির ইবন জাইদ আল-আজদি। এই মতবাদের ওপর খারিজিদের প্রভাব আছে বলে মনে করা হয়। ইবাদিরা নিজেদের "মুসলমান" বা "সরলতার লোক" বলে উল্লেখ করেন।
বিস্তার
এ মতবাদের অনুসারীরা ওমানে সংখ্যাগরিষ্ঠ। ওমানের রাষ্ট্রধর্ম ইসলামের অফিসিয়াল সংস্করণ হলো ইবাদিজম। ওমান ছাড়া পূর্ব আফ্রিকা, আলজেরিয়ার মা'জাব উপত্যকা, লিবিয়ার নাফুস পাহাড় এবং তিউনিসিয়াতে জেরবা দ্বীপে এ মতাবলম্বী মানুষ বাস করে।
তাজাম্মুল আলী
তাজাম্মুল আলী (১৯১৪ – ৪ ফেব্রুয়ারি ২০০৬; লাউড়ী হুজুর নামেও পরিচিত) ছিলেন একজন বাংলাদেশি দেওবন্দি ইসলামি পণ্ডিত ও রাজনীতিবিদ। তিনি স্বাধীন বাংলাদেশে জমিয়তে উলামায়ে ইসলাম বাংলাদেশের প্রথম সভাপতি ছিলেন। আধ্যাত্মিক জীবনে তিনি হুসাইন আহমদ মাদানির খলিফা ছিলেন। এছাড়াও তিনি যশোর জেলার লাউড়ী মাদ্রাসার প্রিন্সিপ্যাল ও শায়খুল হাদিস ছিলেন।
প্রারম্ভিক জীবন
তাজাম্মুল আলী ১৯১৪ সালে সিলেটের বিয়ানীবাজার উপজেলার পঞ্চখণ্ড পরগনার আংগুরা গ্রামে জন্মগ্রহণ করেন। তার পিতা শরাফত আলী। গ্রামের মক্তবে তিনি কুরআন ও পঞ্চখণ্ড প্রাথমিক বিদ্যালয়ে প্রাথমিক শিক্ষা লাভ করেন। পরে বাহাদুরপুর মাদ্রাসা ও সিলেট সরকারী আলিয়া মাদ্রাসায় ভর্তি হয়ে কামিল পাশ করেন। এ সময় সিলেটে হুসাইন আহমদ মাদানি এতেকাফ করতেন। তার প্রতি আগ্রহ তৈরি হলে তিনি ১৯৪১ সালে দারুল উলুম দেওবন্দ গমন করেন এবং ২ বছর লেখাপড়া করে দাওরায়ে হাদিস সমাপ্ত করেন। মাদানি ছাড়াও দেওবন্দে তার শিক্ষকদের মধ্যে রয়েছেন: ইজাজ আলী আমরুহী, ইব্রাহিম বালিয়াভি প্রমুখ। আধ্যাত্মিক জীবনে তিনি হুসাইন আহমদ মাদানির খলিফা ছিলেন। তার শিষ্যদের মধ্যে কাজী মুতাসিম বিল্লাহ, মুহাম্মদ ওয়াক্কাস অন্যতম।
কর্মজীবন
শিক্ষাজীবন সমাপ্তির পর গোলাপগঞ্জের বারোকুট মাদ্রাসায় শিক্ষকতার মাধ্যমে তার কর্মজীবনের সূচনা হয়। এরপর তিনি জামিয়া কাসিমুল উলুম দরগাহে হজরত শাহজালাল (রহ.) ও বিয়ানীবাজারের বাহাদুরপুর মাদ্রাসায় কিছুদিন শিক্ষকতা করেন। ১৯৪৩ সাল থেকে ১৯৮৩ সাল পর্যন্ত ৪০ বছর তিনি যশোর জেলার মনিরামপুর থানার লাউড়ী রামনগর আলিয়া মাদ্রাসায় শিক্ষকতা করেন। যশোর থেকে আসার পর ঢাকার যাত্রাবাড়ী মাদ্রাসায় ২ বছর মুহতামিম ও শায়খুল হাদিসের দায়িত্ব পালন করেন। ১৯৭৪ সালের জানুয়ারিতে তিনি জমিয়তে উলামায়ে ইসলাম বাংলাদেশের সভাপতি নির্বাচিত হন। ২৯ অক্টোবর পর্যন্ত তিনি এ দায়িত্বে ছিলেন। ১৯৯০ সালে তিনি জমিয়তের প্রধান পৃষ্ঠপোষক নির্বাচিত হন।
সাহিত্যকর্ম
তার রচনাবলীর মধ্যে রয়েছে: তিনি শেষ জীবনে একটি আত্মজীবনীও লিখেছিলেন।
মৃত্যুবরণ
তিনি ২০০৬ সালের ৪ ফেব্রুয়ারি মৃত্যুবরণ করেন। পরদিন মুহাম্মদ ওয়াক্কাসের ইমামতিতে সিলেট সরকারী আলিয়া মাদ্রাসা মাঠে তার জানাযার নামাজ অনুষ্ঠিত হয়। তাকে তার পারিবারিক কবরস্থান আঙ্গুরায় দাফন করা হয়।
ইবাদি ইসলাম
সুন্নিদের দৃষ্টিভঙ্গি
জাবের ইবনে আব্দুল্লাহ হতে বর্ণীত ,এক লোক রাসুলুল্লাহ সাল্লাল্লাহু আলাইহি ওয়াসাল্লাম এর কাছে জেরানা নামক স্থানে দেখা করেন। জেরানা নামক স্থানটি হল সেই জায়গা যেখানে রাসুল মুহাম্মদ হুনায়নের যুদ্ধে প্রাপ্ত গনিমতের মাল বণ্টন করছিলেন ।সাহাবী বেলাল  এর কাপড়ের উপর রুপার টুকরা গুলো রাখা ছিল। নবীজি সেইখান থেকে মুষ্টি বদ্ধ ভাবে মানুষকে দান করছিলেন। তখন উপস্থিত ঐ লোক বললঃ- “হে মুহাম্মদ আপনি আল্লাহ্‌কে ভয় করুন ও ইনসাফ করুন”।
রাসুল (সা.) বলেনঃ ধ্বংস তোমার জন্য ।আমি যদি ইনসাফ না করি তবে কে ইনসাফ করবে? আল্লাহর শপথ! তোমরা আমার পর এমন কোন ব্যক্তি পাবে না যে আমার চেয়ে অধিক ন্যায় পরায়ণ হবে।সাথে সাথে ওমর (মতান্তরে খালিদ বিন ওয়ালিদ ) বলেন ইয়া রাসুলুল্লাহ (সা.) আপনি অনুমতি দিন আমি এই মুনাফিককে হত্যা করি। মুহাম্মাদুর রসুলুল্লাহ সাল্লাল্লাহু আলাইহি ওয়াসাল্লাম  বলেনঃ "না, আমি আল্লাহ্‌র কাছে আশ্রয় চাই । যদি এমন কর তবে মানুষ বলবে আমি আমার সাহাবীদের হত্যা করি" ।ঐ লোক চলে যাওয়ার পর ,তিনি আরও বলেন, "এই লোকটা ও তার কিছু সঙ্গী থাকবে যারা কোরআন পড়বে কিন্তু কোরআন তাদের কণ্ঠনালী অতিক্রম করবে না। তারা ইসলাম থেকে এমন ভাবে বের হয়ে যাবে, যেমন তীর ধনুক থেকে বের হয়ে যায়"।[ মুসলিম শরীফ ][নাসায়ী শরীফ পৃষ্ঠা ৩০৮]
এই লোকের বংশধর ও অনুসারীরাই হচ্ছে খারেজি।এরা কেমন হবে কি করবে রাসুলুল্লাহ (সা) এ সম্পর্কে বিস্তারিত বলে যান।
মেঘ
আবহাওয়াবিজ্ঞানে, মেঘ হল একটি অ্যারোসোল যা দৃশ্যমান ভরের ক্ষুদ্র তরল ফোঁটা , হিমায়িত স্ফটিক, গ্রহের বস্তুকণা বা অনুরূপ স্থানের অন্যান্য কণার সমন্বয়ে গঠিত। পৃথিবীতে , বাতাসের স্যাচুরেশনের ফলে মেঘ তৈরি হয় যখন এটি তার শিশিরাঙ্কে ঠাণ্ডা হয় অথবা যখন পারিপার্শ্বিক পরিবেশ থেকে যথেষ্ট পরিমাণ আর্দ্রতা আসায় শিশিরাঙ্ক পরিবেষ্টিত তাপমাত্রায় পৌঁছায়।
পৃথিবীর হেমিস্পেয়ারে যে মেঘ দেখা যায় তাতে রয়েছে ট্রপোস্ফিয়ার, স্ট্রাটোস্ফিয়ার এবং মেসোস্ফিয়ার । নেফোলজি হল মেঘের বিজ্ঞান, যা আবহাওয়াবিদ্যার ক্লাউড ফিজিক্স শাখায় পড়ানো হয় । হোমোস্ফিয়ারে বিদ্যমান মেঘের স্থর ভিত্তিক নামকরণের দুটি নিয়ম রয়েছে; ল্যাটিন এবং সাধারণ নাম ।
স্ট্র্যাটোস্ফিয়ার এবং মেসোস্ফিয়ারে, মেঘের তাদের প্রধান প্রকরণের জন্য সাধারণ নামকরণ রয়েছে। তারা দেখতে অনেকটা স্ট্র্যাটিফর্ম ওড়না বা চাদর, সিরিফর্ম উইস্প, বা স্ট্র্যাটোকিউমিলিফর্ম ব্যান্ড বা লহরের মতো। পৃথিবীর মেরু অঞ্চলে এদের প্রায়ই দেখা যায়। সৌরজগতের অন্যান্য গ্রহ এবং চাঁদের বায়ুমণ্ডলে এবং তার বাইরেও মেঘ দেখা গেছে। তবে, তাদের তাপমাত্রার ভিন্ন বৈশিষ্ট্যের কারণে তারা প্রায়শই অন্যান্য পদার্থ যেমন মিথেন, অ্যামোনিয়া এবং সালফিউরিক অ্যাসিড , সেইসাথে জল দ্বারা গঠিত।
ট্রপোস্ফিয়ারের মেঘ পৃথিবীর জলবায়ু পরিবর্তনের উপর সরাসরি প্রভাব ফেলতে পারে । তারা সূর্য থেকে আগত রশ্মি প্রতিফলিত করতে পারে যা শীতলীকরণে অবদান রাখে। অন্যদিকে তারা ভূ পৃষ্ঠ থেকে প্রতিফলিত আলোকরশ্মিকে আটকে রেখে উষ্ণতা বৃদ্ধি করে।মেঘের উচ্চতা, আকার এবং পুরুত্ব হল পৃথিবীকে শীতল কিংবা উষ্ণ করার প্রধান নিয়ামক। ট্রপোস্ফিয়ারের উপরে তৈরি হওয়া মেঘগুলি বিক্ষিপ্ত এবং অত্যন্ত পাতলা হয়। পৃথিবীর জলবায়ু পরিবর্তনে ভূমিকা রাখতে পারে না। তাই মেঘ হল জলবায়ু সংবেদনশীলতার প্রধান অনিশ্চয়তা ।
ব্যুৎপত্তি
"ক্লাউড" শব্দটির উৎপত্তিহয়েছে প্রাচীন ইংরেজী শব্দ  “clud” বা “clod” থেকে, যার অর্থ পাহাড় বা পাথর। ত্রয়োদশ শতাব্দীর শুরুর দিক থেকে শব্দটি বৃষ্টির মেঘের রূপক হিসাবে ব্যবহৃত হতে শুরু করে, কারণ গুচ্ছ হওয়া পাথর এবং বিক্ষিপ্ত মেঘ দেখতে প্রায় একই রকম মনে হয়। কিন্তু সময়ের সাথে সাথে সেই রূপকের ব্যবহার প্রাচীন ইংরেজির “wealcan” শব্দ দ্বারা প্রতিস্থাপিত হয় যা ছিল মেঘের আক্ষরিক প্রতিশব্দ।
হোমোস্ফিয়ারের নামকরণ এবং ক্রস-শ্রেণীবিভাগ
নীচের ছকটি মেঘের নামকরণ পদ্ধতির উপর ভিত্তি করে তৈরি। ট্রপোস্ফিয়ার এবং হোমোস্ফিয়ারের উচ্চ স্তরের নামকরণশৈলীতে কিছুটা বৈচিত্র রয়েছে। কিউমুলাস গণের চারটি প্রজাতি রয়েছে যা উল্লম্ব আকার নির্দেশ করে এবং উচ্চতা স্তরকে প্রভাবিত করতে পারে।
মেঘ বিজ্ঞানের ইতিহাস
থাম্ব|ঘটনার উচ্চতা অনুসারে ট্রপোস্ফিয়ারিক মেঘের শ্রেণীবিভাগ: বহু-স্তরীয় এবং উল্লম্ব জেনাস-টাইপগুলি যেমন নিম্বোস্ট্র্যাটাস, কিউমুলোনিম্বাস এবং কিছু বৃহত্তর কিউমুলাস প্রজাতি একক উচ্চতা স্তরের মধ্যে সীমাবদ্ধ নয় ।
প্রাচীন ক্লাউড গবেষণাগুলি বিচ্ছিন্নভাবে করা হয়নি, বরং আবহাওয়ার বিভিন্ন উপাদান, এমনকি অন্যান্য প্রাকৃতিক বিজ্ঞানের সংমিশ্রণে পর্যবেক্ষণ করা হয়েছিল । 340 খ্রিস্টপূর্বাব্দের কাছাকাছি, গ্রীক দার্শনিক অ্যারিস্টটল  Meteorologica  লিখেছিলেন  যা আবহাওয়া এবং জলবায়ুসহ প্রাকৃতিক বিজ্ঞান সম্পর্কে সময়ের জ্ঞানের সমষ্টিকে উপস্থাপন করে। প্রথমবারের মতো, বৃষ্টিপাত এবংবৃষ্টিপাতের উৎপত্তিস্থলগুলোকে উল্কা নামে অভিহিত করা হয় যা গ্রীক শব্দ meteoros থেকে এসেছে, যার অর্থ 'উচ্চ আকাশ'। সেই শব্দ থেকে উৎপত্তি আধুনিক প্রতিশব্দ মেট্রোলজি যা বাংলায় আবহাওয়াবিদ্যা নামে পরিচিত। Meteorologica বইটি বৈজ্ঞানিক তথ্যের উপর ভিত্তি করে নয় বরং সাধারণ পর্যবেক্ষণের উপর ভিত্তি করে রচিত হয়েছিল। তবুও এটিকে আবহাওয়াবিদ্যার একটি উল্লেখযোগ্য নিদর্শন হিসেবে বিবেচনা করা হয় এই বইটিতে সর্বপ্রথম এরিস্টটল পানি চক্রের বিষয়টি উল্লেখ করেন।
মেঘের গঠন এবং আচরণ সম্পর্কে কয়েক শতাব্দী ধরে অনুমানমূলক তত্ত্বের পরে প্রথম সত্যিকারের বৈজ্ঞানিক গবেষণাটি করেন ইংল্যান্ডের লুক হাওয়ার্ড এবং ফ্রান্সের জিন-ব্যাপটিস্ট ল্যামার্ক ।হাওয়ার্ড ছিলেন একজন পদ্ধতিগত গবেষক এবং ল্যাটিন ভাষায় ছিল তাঁর অত্যন্ত দক্ষতা। 1802 সালে বিভিন্ন ট্রপোস্ফিয়ারিক মেঘের ধরনকে আনুষ্ঠানিকভাবে শ্রেণীবদ্ধ করতে তার দক্ষতাকে কাজে লাগান। তিনি বিশ্বাস করতেন যে আকাশে মেঘের পরিবর্তনের বৈজ্ঞানিক পর্যবেক্ষণ আবহাওয়ার পূর্বাভাস জানিয়ে দিতে পারে।
ল্যামার্ক একই বছর মেঘের শ্রেণীবিভাগের উপর স্বাধীনভাবে কাজ করেছিলেন এবং একটি ভিন্ন নামকরণ স্কিম নিয়ে এসেছিলেন। কিন্তু তাঁর এই গবেষণা বিজ্ঞানের ক্ষেত্রে প্রভাব ফেলতে ব্যর্থ হয় কারণ তিনি তাঁর গবেষণাপত্রে পর্যাপ্ত পরিমাণে ফ্রান্সের স্থানীয় অনানুষ্ঠানিক শব্দ শ্রেণি ব্যবহার করেছিলেন। তার নামকরণের পদ্ধতিতে মেঘের 12টি শ্রেণি অন্তর্ভুক্ত ছিল, যার মধ্যে রয়েছে (ফরাসি থেকে অনুবাদ করা) ধোঁয়াটে মেঘ, ড্যাপল্ড মেঘ এবং ঝাড়ুর মতো মেঘ। বিপরীতে, হাওয়ার্ড সর্বজনীনভাবে স্বীকৃত ল্যাটিন ব্যবহার করে, যা 1803 সালে প্রকাশিত হওয়ার পরে দ্রুতই ধরা পড়ে। নামকরণ প্রকল্পের জনপ্রিয়তার চিহ্ন হিসাবে, জার্মান নাট্যকার ও কবি জোহান উলফগ্যাং ফন গ্যেটে মেঘ সম্পর্কে চারটি কবিতা রচনা করে হাওয়ার্ডকে উৎসর্গ করেছিলেন।
হাওয়ার্ডের সিস্টেমের একটি বিশদ বিবরণ অবশেষে 1891 সালে আন্তর্জাতিক আবহাওয়া সম্মেলন দ্বারা আনুষ্ঠানিকভাবে গৃহীত হয়। এখানে শুধু ট্রপোস্ফিয়ারের মেঘের শ্রেণীবিভাগ ছিল।তবে, উনবিংশ শতাব্দির শেষের দিকে ট্রপোস্ফিয়ারের মেঘগুলো আবিষ্কৃত হলে সম্পূর্ণ ভিন্ন রকম নামকরণ পদ্ধতি প্রবর্তিত হয় যাতে লেমারের শ্রেণীকরণ পদ্ধতির প্রভাব পরিলক্ষিত হয়। এই খুব উচ্চ মেঘগুলি, যদিও এই বিভিন্ন পদ্ধতি দ্বারা শ্রেণীবদ্ধ করা হয়, তবুও ট্রপোস্ফিয়ারে ল্যাটিন নামের সাথে চিহ্নিত কিছু মেঘের আকারের সাথে ব্যাপকভাবে মিল রয়েছে।
গঠন
থাম্ব|মে মাসে কিউমুলাস হুমিলিস মেঘ স্থলজ মেঘগুলি বেশিরভাগ হোমোস্ফিয়ার জুড়ে পাওয়া যায়, যার মধ্যে রয়েছে ট্রপোস্ফিয়ার, স্ট্রাটোস্ফিয়ার এবং মেসোস্ফিয়ার। বায়ুমণ্ডলের এইস্তরগুলোতে বাতাস সম্পৃক্ত হয়ে অথবা পারিপার্শ্বিক পরিবেশ থেকে আর্দ্রতা একত্র হয়ে শিশিরাঙ্কে পৌঁছায়। পরবর্তীতে শিশিরাঙ্ক বেড়ে পরিবেষ্টিত তাপমাত্রায় পৌঁছালে বায়ুর সম্পূর্ণ সম্পৃক্ততা ঘটে, ফলে মেঘের সৃষ্টি হয়।
রুদ্ধতাপীয় শীতলীকরণ
রুদ্ধতাপীয় শীতলীকরণ তখনই ঘটে যখন তিনটি সম্ভাব্য উত্তোলন এজেন্টের মধ্যে এক বা একাধিক - সংবহনশীল, সাইক্লোনিক/ফ্রন্টাল, বা অরোগ্রাফিক - যার ফলে অদৃশ্য জলীয় বাষ্পযুক্ত বাতাস তার শিশিরাঙ্কে (যে তাপমাত্রায় বায়ু সম্পৃক্ত হয়) শীতল হয় । এটিই রুদ্ধতাপীয় শীতলীকরণের পিছনে প্রধান নিয়ামক। যেহেতু বাতাস তার শিশির বিন্দুতে ঠাণ্ডা হয়ে পরিপূর্ণ হয়ে যায়, জলীয় বাষ্প ঘনীভূত হয়ে মেঘের ফোঁটা তৈরি করে। এই ঘনীভবন সাধারণত মেঘের ঘনীভবন নিউক্লিয়াসে ঘটে যেমন লবণ বা ধুলো কণা যা বাতাসের স্বাভাবিক সঞ্চালনের দ্বারা উঁচুতে রাখা যথেষ্ট ছোট । থাম্ব|কিউমুলাস হিউমিলিস থেকে ক্যাপিলাটাস কিউমুলোনিম্বাস পর্যন্ত মেঘের বিবর্তনের অ্যানিমেশন
একটি এজেন্ট হল ভূপৃষ্ঠ হতে দিনের বেলা সৌর উত্তাপের কারণে বায়ুর সংবহনশীল ঊর্ধ্বগামী গতি। নিম্ন স্তরের বায়ুমণ্ডলের অস্থিরতা ট্রপোস্ফিয়ারে কিউমিলিফর্ম মেঘ তৈরি করতে দেয় যা বাতাস যথেষ্ট আর্দ্র থাকলে ঝরনার মত তৈরি করতে পারে। প্রায় বিরল ক্ষেত্রে, সংবহনশীল উত্তোলন ট্রপোপজ ভেদ করতে মেঘের শীর্ষকে স্ট্রাটোস্ফিয়ারে ঠেলে দিতে যথেষ্ট শক্তিশালী সক্ষম হয়।
সম্মুখভাগ এবং ঘূর্ণিঝড় উত্তোলন ট্রপোস্ফিয়ারে ঘটে যখন স্থিতিশীল বায়ু আবহাওয়ার ফ্রন্টে এবং নিম্নচাপের কেন্দ্রগুলির চারপাশে অভিসারণ নামক একটি প্রক্রিয়ার মাধ্যমে জোরপূর্বক জোর করে । এক্সট্রাট্রপিকাল ঘূর্ণিঝড়ের সাথে যুক্ত উষ্ণ ফ্রন্টগুলি বিস্তৃত অঞ্চলে বেশিরভাগ বৃত্তাকার ও স্তরবিন্যাস্ত মেঘ তৈরি করে যদি না গতিময় উষ্ণ বায়ু অস্থির না হয় এবং এই ক্ষেত্রে কিউমুলাস কনজেস্টাস বা কিউমুলোনিম্বাস মেঘগুলি সাধারণত প্রধান প্রক্ষেপণকারী মেঘ স্তরে যুক্ত করা হয়।  কোল্ড ফ্রন্টসাধারণত দ্রুত গতিশীল হয় এবং মেঘের একটি সংকীর্ণ রেখা তৈরি করে, যা বেশিরভাগই স্ট্র্যাটোকিউমিলিফর্ম, কিউমুলিফর্ম বা কিউমুলোনিম্বিফর্ম হয় যা সামনের দিকের উষ্ণ বায়ুমণ্ডলের স্থায়িত্বের উপর নির্ভর করে। থাম্ব|বাতাসের সন্ধ্যার গোধূলি সূর্যের কোণ দ্বারা বর্ধিত, অরোগ্রাফিক লিফটের ফলে একটি টর্নেডোকে দৃশ্যত অনুকরণ করতে পারে উত্তোলনের তৃতীয় উৎস হল বায়ু সঞ্চালন যা একটি পর্বত (অরোগ্রাফিক লিফট ) এর মতো প্রাকৃতিক বাধার উপর বায়ুকে প্রভাবিত করে ।  বাতাস সাধারণত স্থিতিশীল থাকলে লেন্টিকুলার ক্যাপ মেঘ ছাড়া আর কিছুই তৈরি হয় না। তবে, যদি বাতাস যথেষ্ট আর্দ্র এবং অস্থির হয়ে যায়, অরোগ্রাফিক ঝরনা বা বজ্রঝড় দেখা দিতে পারে।
প্রাথমিকভাবে এই উত্তোলন এজেন্টগুলোর দ্বারা গঠিত মেঘগুলি ট্রপোস্ফিয়ারে দেখা যায় যেখানে এই এজেন্টগুলি সবচেয়ে বেশি সক্রিয়। যাইহোক,মাধ্যাকর্ষণ তরঙ্গ দ্বারা জলীয় বাষ্প ট্রপোস্ফিয়ারের শীর্ষে উঠে যেতে পারে যেখানে আরও ঘনীভবনের ফলে স্ট্রাটোস্ফিয়ার এবং মেসোস্ফিয়ারে মেঘ তৈরি হতে পারে।
নন-এডিয়াবেটিক কুলিং
রুদ্ধতাপীয় প্রক্রিয়ার পাশাপাশি শিশিরাঙ্কে পৌছাতে কিছু নন অ্যাডিয়াবেটিক ম্যাকানিজম কাজ করে এদের মধ্যে তিনটিকে প্রধান হিসেবে গণ্য করা হয়। তবে, পরিবাহী, তেজস্ক্রিয় এবং বাষ্পীভূত শীতলকরণের জন্য কোন লিফটিং মেকানিজম প্রয়োজন হয় না এবং পৃষ্ঠ স্তরে ঘনীভূত হতে পারে যার ফলে কুয়াশা তৈরি হয় ।
বাতাসে আর্দ্রতা যোগ করা
কোনো শীতল প্রক্রিয়া ছাড়াই সম্পৃক্ততা অর্জনের উপায় হিসেবে জলীয় বাষ্পের বেশ কয়েকটি প্রধান উৎস বায়ুতে যোগ করা যেতে পারে: ভূপৃষ্ঠের জল বা আর্দ্র ভূমি থেকে বাষ্পীভবন, অধঃক্ষেপন বা বীরগা ,  এবং গাছপালা থেকে প্রতিষেধন.।
ট্রপোস্ফিয়ারিক শ্রেণীবিভাগ
ট্রপোস্ফিয়ারে শ্রেণীবিন্যাস করা হয় ক্রম শ্রেণীবিন্যাসের (hierarchy of categories ) উপর ভিত্তি করে যেখানে শারীরিক আকার এবং উচ্চতার স্তরকে প্রাধান্য দেওয়া হয়। এদেরকে দশটি জেনাসে ভাগ করা হয় যার বেশিরভাগকে প্রজাতিসহ শ্রেণিবিন্যাসের  সবচেয়ে বিশ্বস্ত পর্যন্ত তা করা যায়।
ভৌত অবস্থা
থাম্ব|লো কিউমুলাস মেঘ থাম্ব|মার্চে সাইরাস ফাইব্রেটাস মেঘ ট্রপোস্ফিয়ারের মেঘগুলি গঠন এবং গঠন প্রক্রিয়ার উপর ভিত্তি করে পাঁচটি ভৌত ​​রূপ ধারণ করে। এই ফর্মগুলি সাধারণত স্যাটেলাইট বিশ্লেষণের উদ্দেশ্যে ব্যবহৃত হয়। অস্থিতিশীলতা বা সংবহনের উপর ভিত্তি করে আনুমানিক ক্রম নিচে উল্লিখিত হলো।
স্তরসমূহ এবং জেনেরা
থাম্ব|উচ্চ সাইরাস উপরের-বাম দিকে সিরোস্ট্র্যাটাসে এবং কিছু সারকুমুলাস উপরের ডানদিকে মিশে যাচ্ছে ট্রপোস্ফিয়ারিক মেঘ পৃথিবীর পৃষ্ঠের উপরে উচ্চতার সীমার উপর ভিত্তি করে তিনটি (পূর্বে étages বলা হয়) স্তরের যে কোনো একটিতে তৈরি হয় । ক্লাউড অ্যাটলেস, পৃষ্ঠের আবহাওয়া পর্যবেক্ষণ , এবং আবহাওয়ার মানচিত্রগুলির উদ্দেশ্যে মেঘগুলিকে স্তরে ভাগ করা সাধারণত করা হয় ।  প্রতিটি স্তরের ভিত্তি-উচ্চতার পরিসর অক্ষাংশীয় ভৌগলিক অঞ্চলের উপর নির্ভর করে পরিবর্তিত হয় ।  প্রতিটি উচ্চতা স্তরে দুই বা তিনটি জেনাস-টাইপ থাকে যা মূলত শারীরিক আকারের দ্বারা পৃথক করা হয়।
উচ্চস্তর
উচ্চ সাইরাস উপরের-বাম দিকে সিরোস্ট্রাটাসে মিশে যাচ্ছে এবং কিছু সাইরোকুমুলাস উপরের ডানদিকে
মধ্যস্তর
থাম্ব|সূর্যোদয়ের দৃশ্য একটি অল্টোকুমুলাস স্ট্র্যাটিফর্মিস পার্লুসিডাস মেঘকে একটি চকচকে দিচ্ছে (এছাড়াও 'প্রজাতি এবং বৈচিত্রগুলি' দেখুন)
মধ্যম স্তরে অউল্লম্ব মেঘগুলি alto-উপসর্গযুক্ত, যা স্ট্র্যাটোকিউমিলিফর্ম প্রকারের জন্য অল্টোকুমুলাস (Ac) এবং স্ট্র্যাটিফর্ম প্রকারের জন্য অল্টোস্ট্র্যাটাস (এএস) গণের নাম দেয় । এই মেঘগুলি যে কোনও অক্ষাংশে পৃষ্ঠের উপরে 2,000 মিটার (6,500 ফুট) হিসাবে কম হতে পারে, তবে মেরুগুলির কাছে 4,000 মিটার (13,000 ফুট), মধ্য অক্ষাংশে 7,000 মিটার (23,000 ফুট) এবং 7,600 মিটার (25,000 ফু) পর্যন্ত উঁচু হতে পারে। ft) গ্রীষ্মমন্ডলীয় অঞ্চলে। উচ্চ মেঘের মতো, মানুষের চোখ দ্বারা প্রধান গণের প্রকারগুলি সহজেই সনাক্ত করা যায়, তবে শুধুমাত্র উপগ্রহ ফটোগ্রাফি ব্যবহার করে তাদের মধ্যে পার্থক্য করা সম্ভব নয়। যখন মানুষের পর্যবেক্ষণের সহায়ক তথ্য পাওয়া যায় না, তখন এই মেঘগুলি সাধারণত সমষ্টিগতভাবে উপগ্রহ চিত্রগুলিতে মধ্য-প্রকার হিসাবে চিহ্নিত করা হয়।
নিম্ন স্তর
থাম্ব|ইন্দোনেশিয়ার জাকার্তার উপর কিউমুলাস হুমিলিস মেঘ
নিম্ন মেঘগুলি ভূপৃষ্ঠের কাছাকাছি থেকে 2,000 মিটার (6,500 ফুট) পর্যন্ত পাওয়া যায়। এই স্তরের জেনাস প্রকারের হয় কোনো উপসর্গ নেই বা এমন একটি বহন করে যা উচ্চতা ছাড়া অন্য কোনো বৈশিষ্ট্যকে নির্দেশ করে। ট্রপোস্ফিয়ারের নিম্ন স্তরে তৈরি হওয়া মেঘগুলি সাধারণত মধ্যম এবং উচ্চ স্তরে তৈরি হওয়া মেঘের চেয়ে বড় গঠনের হয়, তাই তারা সাধারণত উপগ্রহ ফটোগ্রাফি ব্যবহার করে তাদের আকার এবং জেনাসের ধরন দ্বারা চিহ্নিত করা যায়।
বহুস্তরিশিষ্ট বা মাঝারি উল্লম্ব
থাম্ব|অগ্রভাগে স্ট্র্যাটোকুমুলাস স্ট্র্যাটিফর্মিস পার্লুসিডাস সহ কিউমুলাস হিউমিলিস এবং কিউমুলাস মেডিওক্রিস (এছাড়াও 'প্রজাতি এবং জেনেরা' দেখুন) অগ্রভাগে স্ট্র্যাটোকুমুলাস স্ট্র্যাটিফর্মিস পার্লুসিডাস সহ কিউমুলাস হিউমিলিস এবং কিউমুলাস মেডিওক্রিস (এছাড়াও 'প্রজাতি এবং জাত' দেখুন)
এই মেঘগুলির নিম্ন-মধ্য-স্তরের ঘাঁটি রয়েছে যা পৃষ্ঠের কাছাকাছি থেকে প্রায় 2,400 মিটার (8,000 ফুট) পর্যন্ত এবং শীর্ষগুলি মধ্য-উচ্চতা সীমা পর্যন্ত প্রসারিত হতে পারে এবং কখনও কখনও নিম্বোস্ট্রাটাসের ক্ষেত্রে উচ্চতর হতে পারে।
প্রজাতিসমূহ
গণকে উপ-প্রকরণকে প্রজাতি বলা হয় যা নির্দিষ্ট কাঠামোগত বিবরণ নির্দেশ করে যা যে কোনো নির্দিষ্ট সময়ে এবং অবস্থানে বায়ুমণ্ডলের স্থিতিশীলতা এবং উইন্ডশিয়ার বৈশিষ্ট্য অনুসারে পরিবর্তিত হতে পারে। এই শ্রেণিবিন্যাস সত্ত্বেও, একটি নির্দিষ্ট প্রজাতি একাধিক জেনাসের একটি উপপ্রকার হতে পারে, বিশেষ করে যদি জেনারা একই শারীরিক আকারের হয় এবং প্রধানত উচ্চতা বা স্তর দ্বারা একে অপরের থেকে পৃথক হয়। কয়েকটি প্রজাতি রয়েছে, যার প্রত্যেকটি একাধিক শারীরিক আকারের জেনার সাথে যুক্ত হতে পারে। প্রজাতির ধরনগুলিকে নীচে গোষ্ঠীভুক্ত করা হয়েছে শারীরিক ফর্ম এবং বংশানুসারে যার সাথে প্রতিটি সাধারণত যুক্ত থাকে। ফর্ম, জেনারা এবং প্রজাতিগুলি অস্থিরতা বা সংবহনমূলক কার্যকলাপের আনুমানিক আরোহী ক্রমে বাম থেকে ডানে তালিকাভুক্ত করা হয়েছে।
স্থিতিশীল বা প্রায়ই স্থিতিশীল
নন-কনভেক্টিভ স্ট্রাটিফর্ম গ্রুপের মধ্যে, উচ্চ-স্তরের সিরোস্ট্রাটাস দুটি প্রজাতি নিয়ে গঠিত। সিরোস্ট্রাটাস নেবুলোসাসের কাঠামোগত বিবরণের অভাব রয়েছে। সিরোস্ট্রাটাস ফিব্রাটাস একটি প্রজাতি যা আধা-একীভূত ফিলামেন্টগুলি দিয়ে তৈরি যা সিরাসে বা সিরাস থেকে স্থানান্তরিত হয়।  মধ্য-স্তরের অ্যালটোস্ট্রাটাস এবং মাল্টি-লেভেল নিম্বোস্ট্রাটাস সর্বদা একটি সমতল বা বিস্তৃত চেহারা থাকে এবং তাই প্রজাতিতে বিভক্ত হয় না। নিম্ন স্ট্র্যাটাস হ'ল নেবুলোসাস প্রজাতির অন্তরভুক্তশুধুমাত্র যখন স্ট্রাটাস ফ্র্যাক্টাসের ট্যাগযুক্ত চাদরে বিভক্ত হয় তখন ব্যতিত (নীচে দেখুন)।
সিরিফর্ম মেঘের তিনটি নন-কনভেক্টিভ প্রজাতি রয়েছে যা স্থিতিশীল বায়ুভর পরিস্থিতিতে গঠন করতে পারে। সিরাস ফিব্রাটাসে ফিলামেন্ট রয়েছে যা সোজা, ঢেউযুক্ত বা মাঝে মাঝে বাতাসের শিয়ার দ্বারা মুড়ে যেতে পারে। আনসিনাস প্রজাতিও প্রায় একই রকম তবে শেষের দিকে হুকগুলি উল্টে গেছে। সিরাস স্পিসাটাস অস্বচ্ছ প্যাচ হিসাবে উপস্থিত হয় যা হালকা ধূসর ছায়া দেখাতে পারে। থাম্ব|পর্বতের উপর গঠিতআলটোকুমুলাস লেন্টিকুলারিস ওয়াইওমিংয় যার নীচের স্তর কিউমুলাস মেডিওক্রিস এবং সিরাস স্পিসাটাসের উচ্চতর স্তর রয়েছে।
স্ট্রাটোকুমুলিফর্ম গণ-প্রকরণগুলোর (সিরোকুমুলাস, আলটোকুমুলাস এবং স্ট্রাটোকুমুলাস) সীমিত সঞ্চালনের সাথে বেশিরভাগ স্থিতিশীল বায়ুতে উপস্থিত হয় তাদের দুটি প্রজাতি রয়েছে। স্ট্র্যাটিফর্মিস প্রজাতিগুলি সাধারণত বিস্তৃত শীটে বা ছোট প্যাচগুলিতে দেখা যায় যেখানে কেবলমাত্র ন্যূনতম কনভেক্টিভ ক্রিয়াকলাপ থাকে। লেন্টিকুলারিস প্রজাতির মেঘগুলির প্রান্তে লেন্সের মতো আকার থাকে। এগুলি সাধারণত অরোগ্রাফিক পর্বত-তরঙ্গ মেঘ হিসাবে দেখা যায়, তবে ট্রপোস্ফিয়ারের যে কোনও জায়গায় ঘটতে পারে যেখানে সাধারণত সমতল মেঘের কাঠামো বজায় রাখার জন্য পর্যাপ্ত বায়ুভর স্থিতিশীলতার সাথে মিলিত শক্তিশালী বাতাসের শিয়ার রয়েছে। এই দুটি প্রজাতি যে কোনও নির্দিষ্ট সময়ে উপস্থিত স্ট্রাটোকুমুলিফর্ম গণ বা গণের উপর নির্ভর করে ট্রপোস্ফিয়ারের উচ্চ, মধ্য বা নিম্ন স্তরে পাওয়া যায়।
বিক্ষিপ্ত
প্রজাতি ফ্র্যাকটাস পরিবর্তনশীল অস্থিতিশীলতা দেখায় কারণ এটি বিভিন্ন ভৌত গঠনের গণ-প্রকারের একটি উপবিভাগ হতে পারে যার বিভিন্ন স্থিতিশীলতা বৈশিষ্ট্য রয়েছে। এই উপবিভাগটি ট্যাগযুক্ত তবে বেশিরভাগস্থিতিশীল স্ট্রাটিফর্ম শীট (স্ট্রাটাস ফ্র্যাকটাস) বা কিছুটা বেশি অস্থিতিশীল (কিউমুলাস ফ্র্যাকটাস) ছোট ট্যাগযুক্ত কিউমুলিফর্ম স্তূপের আকারে হতে পারে।   যখন এই প্রজাতির ব্যাগগুলি প্রেসিপিটেটর ক্লাউড সিস্টেমে সাথে সংযুক্ত হয়ে উল্লেখযোগ্য হারে উলম্বভাবে অথবা আনুভূমিকভাবে বৃদ্ধি ঘটে, তখন এগুলি পান্নুস নামে আনুষঙ্গিক মেঘ হিসাবেও শ্রেণীবদ্ধ করা হয় (পরিপূরক বৈশিষ্ট্যগুলির বিভাগদেখুন)।
আংশিভাবে অস্থিতিশীল
থাম্ব|ক্যাস্টেলানাস মেঘ গঠনের উদাহরণ
এই প্রজাতিগুলি গণপ্রকারের উপবিভাগ যা সীমিত পরিচলনের মাধ্যমে  আংশিক অস্থিতিশীল বায়ুতে তৈরি হতে পারে।সাধারণত সকালে বা বিকেলে যখন ক্যাস্টেলানাস প্রজাতিটি উপস্থিত হয় তখন বেশিরভাগ স্থিতিশীল স্ট্রাটোকুমুলিফর্ম বা সিরিফর্ম স্তর বায়ুভর অস্থিতিশীলতার স্থানীয় অঞ্চলগুলি দ্বারা বিঘ্নিত হয়, । এর ফলে একটি সাধারণ স্ট্রাটিফর্ম বেস থেকে উদ্ভূত এম্বেডেড কিউমুলিফর্ম বিল্ডআপগুলি গঠিত হয়। ক্যাস্টেলানাস পাশ থেকে দেখতে অনেকটা দুর্গের বুর্জগুলির অনুরূপ এবং যে কোনও ট্রোপোস্ফেরিক উচ্চতা স্তরে স্ট্রাটোকুমুলিফর্ম জেনার এবং উচ্চ-স্তরের সিরাসের সীমিত-কনভেক্টিভ প্যাচগুলির সাথে পাওয়া যায়।  আরও বিচ্ছিন্ন ফ্লোক্কাস প্রজাতির টাফ্টেড মেঘগুলি গণ-প্রকারের উপ-বিভাগের অন্তর্ভুক্ত যা সামগ্রিক কাঠামোতে সিরিফর্ম বা স্ট্রাটোকুমুলিফর্ম হতে পারে। এগুলি কখনও কখনও সিরাস, সিরোকুমুলাস, আলটোকুমুলাস এবং স্ট্রাটোকুমুলাসের সাথে দেখা যায়।
সম্প্রতি স্ট্রাটোকুমুলাস বা আলটোকুমুলাসের একটি নতুন প্রজাতি আবিষ্কৃত হয়েছে যার নাম দেওয়া হয়েছে ভলুটাস। একটি রোল মেঘ যা কিউমুলোনিম্বাস গঠনের আগে তৈরি হতে পারে। কিছু ভলুটাস মেঘ রয়েছে যা মূল মেঘের পরিবর্তে নির্দিষ্ট ভৌগলিক বৈশিষ্ট্যগুলির সাথে মিথস্ক্রিয়ার ফলস্বরূপ গঠিত হয়। সম্ভবত ভৌগোলিকভাবে নির্দিষ্ট এই ধরণের সবচেয়ে অদ্ভুত মেঘ হ'ল মর্নিং গ্লোরি।  একটি রোলিং নলাকার মেঘ যা উত্তর অস্ট্রেলিয়ার কার্পেন্টারিয়া উপসাগরের উপরে অপ্রত্যাশিতভাবে প্রদর্শিত হয়। বায়ুমণ্ডলে একটি শক্তিশালী "তরঙ্গ" এর সাথে যুক্ত। মেঘটি গ্লাইডার বিমানে "সার্ফ" করা যেতে পারে।
অস্থিতিশীল বা অধিকতর অস্থিতিশীল
ট্রপোস্ফিয়ারে অতি সাধারণ বায়ুভর অস্থিতিশীলতা আরও অবাধে কনভেক্টিভ কিউমুলাস ধরণের মেঘ তৈরি করে, যার প্রজাতিগুলি মূলত বায়ুমণ্ডলীয় অস্থিতিশীলতার ডিগ্রি এবং মেঘের ফলস্বরূপ উল্লম্ব বিকাশের সূচক হিসেবে বিবেচনা করা হয়। একটি কিউমুলাস মেঘ প্রাথমিকভাবে ট্রপোস্ফিয়ারের নিম্ন স্তরে হিউমিলিস প্রজাতির ক্লাউডলেট হিসাবে গঠিত হয় যা কেবল মাত্র সামান্য উল্লম্ব বিকাশ দেখায়। যদি বায়ু আরও অস্থিতিশীল হয়ে ওঠে, মেঘটি মেডিওক্রিস প্রজাতির মধ্যে উল্লম্বভাবে বৃদ্ধি পেতে থাকে। তারপরে তৈরি হয় সবচেয়ে লম্বা কনভেক্টিভ কিউমুলাস প্রজাতি কনজেসটাস, যাকে আন্তর্জাতিক বেসামরিক বিমান চলাচল সংস্থা ‘towering cumulus'  হিসাবে উল্লেখ করে। থাম্ব|কুমুলাস মেডিওক্রিস মেঘ একটি কিউমুলাস কনজেসটে পরিণত হয়ে যাচ্ছে
অত্যন্ত অস্থিতিশীল বায়ুমণ্ডলীয় অবস্থার সাথে বড় কিউমুলাসহয়ে উঠতে পারে আরও দৃঢ় কনভেক্টিভ কিউমুলোনিম্বাস ক্যালভাস (মূলত একটি খুব লম্বা ঘনঘ মেঘ যা বজ্রপাত সৃষ্টি করে)। তারপরে শেষ পর্যন্ত যখন মেঘের শীর্ষে সুপারকুল্ড জলের ফোঁটাগুলি বরফ স্ফটিকে পরিণত হয় তখন ক্যাপিলাটাস প্রজাতির মধ্যে প্রবেশ করতে পারে যা এটিকে সিরিফর্ম চেহারা দেয়।
বৈচিত্র্য
গণ এবং প্রজাতির প্রকারগুলির আরও শ্রেণী ভাগ করা যায়  যার নামগুলি মেঘের সম্পূর্ণ বিবরণ সরবরাহ করার জন্য প্রজাতির নামের পরে ব্যবহৃত হতে পারে। কিছু মেঘের জাতগুলো একটি নির্দিষ্ট উচ্চতা স্তর বা ফর্মের মধ্যে সীমাবদ্ধ নয় এবংএ জন্যই তাঁরা একাধিক গণ বা প্রজাতির জন্য সাধারণ হতে পারে।
অস্বচ্ছতা-ভিত্তিক
থাম্ব|260x260পিক্সেল|স্ট্র্যাটোকুমুলাস স্ট্র্যাটিফর্মিস পার্লুসিডাসের একটি স্তর অস্তগামী সূর্যকে লুকিয়ে রাখে স্ট্রাটোকুমুলাস স্ট্র্যাটিফর্মিস পারলুসিডাসের একটি স্তর যা দূরবর্তী পর্বতমালার অনুরূপ স্ট্র্যাটোকুমুলাস কিউমুলোজেনিটাসের পটভূমি স্তর সহ অস্তযাওয়া সূর্যকে লুকিয়ে রাখে
সমস্ত মেঘের জাত দুটি প্রধান গ্রুপের মধ্যে একটিতে পড়ে। একটি গ্রুপ নির্দিষ্ট নিম্ন এবং মধ্য-স্তরের মেঘকাঠামোর অস্বচ্ছতাগুলো শনাক্ত করে এবং বিভিন্ন ধরণের ট্রান্সলুসিডাস (পাতলা স্বচ্ছ), পারলুসিডাস (স্বচ্ছ বা খুব ছোট পরিষ্কার বিভাগসহ পুরু অস্বচ্ছ) এবং ওপাকাস (পুরু অস্বচ্ছ) নিয়ে গঠিত। এই জাতগুলি সর্বদা পরিবর্তনশীল অস্বচ্ছতার দ্বারা মেঘের জেনারা ও প্রজাতি সনাক্তযোগ্য। তিনটিই আলটোকুমুলাস এবং স্ট্রাটোকুমুলাসের স্ট্রাটিফর্মিস প্রজাতির সাথে যুক্ত। যাইহোক, অ্যালটোস্ট্রাটাস এবং স্ট্রাটাস নেবুলোসাসের সাথে কেবল দুটি জাত দেখা যায় যার অভিন্ন কাঠামো একটি পারলুসিডাস জাত গঠনে বাধা দেয়। অস্বচ্ছতা-ভিত্তিক জাতগুলি উচ্চ মেঘগুলিতে প্রয়োগ করা হয় না কারণ তারা সর্বদা স্বচ্ছ, বা সিরাস স্পিসাটাসের ক্ষেত্রে সর্বদা অস্বচ্ছ।
প্যাটার্ন ভিত্তিক
একটি দ্বিতীয় গোষ্ঠী মেঘের কাঠামোর মাঝে মাঝে নির্দিষ্ট নিদর্শনগুলি বর্ণনা করে যা ভূপৃষ্ঠ-ভিত্তিক পর্যবেক্ষক দ্বারা দৃশ্যমান হয় (মেঘ ক্ষেত্রগুলি সাধারণত গঠনের উপরে একটি উল্লেখযোগ্য উচ্চতা থেকে দৃশ্যমান হয়)। এই জাতগুলি সর্বদা জেনারা এবং প্রজাতির সাথে উপস্থিত থাকে না যার সাথে তারা অন্যথায় যুক্ত, তবে কেবল তখনই দেখা যায়, যখন বায়ুমণ্ডলের পরিস্থিতি তাদের অনুকূলে থাকে। ইনটোর্টাস এবং কশেরুকাটাস জাতগুলি সিরাস ফিব্রাটাসের সাথে মাঝে মাঝে দেখা যায়। এগুলি যথাক্রমে ফিলামেন্টগুলি অনিয়মিত আকারে মোড়ানো হয় এবং যা মাছের হাড়ের নিদর্শনগুলিতে সাজানো হয়, সাধারণত অসম বায়ু স্রোত দ্বারা যা এই জাতগুলির গঠনের পক্ষে। বিভিন্ন রেডিয়াটাস একটি নির্দিষ্ট ধরণের ক্লাউড সারিগুলির সাথে যুক্ত যা দিগন্তে একত্রিত হয় বলে মনে হয়। এটি কখনও কখনও সিরাসের ফিব্রাটাস এবং আনসিনাস প্রজাতি, আলটোকুমুলাস এবং স্ট্রাটোকুমুলাসের স্ট্রাটিফর্মিস প্রজাতি, মেডিওক্রিস এবং কখনও কখনও হিউমিলিস প্রজাতির কুমুলাসের সাথে দেখা যায়,  এবং জিনস অ্যালটোস্ট্রাটাসের সাথে।
মার্কিন যুক্তরাষ্ট্রের ক্যালিফোর্নিয়া মোজাভ মরুভূমিতে সূর্যোদয়ের সময় আলটোকুমুলাস স্ট্র্যাটিফর্মিস ডুপ্লিকা টাস (উচ্চ স্তর কমলা থেকে সাদা; নীচের স্তর ধূসর)
আরেকটি প্রজাতি, ডুপ্লিকাটাস (পরপর অবস্থিত একই ধরনের ঘন সন্নিবেশিত স্তর), কখনও কখনও ফিব্রাটাস ও আনসিনাস উভয় প্রজাতির সিরাসের সাথে এবং স্ট্রাটিফর্মিস ও লেন্টিকুলারিস প্রজাতির অ্যালটোকুমুলাস এবং স্ট্রাটোকুমুলাসের সাথে পাওয়া যায়। বিভিন্ন প্রজাতির আনডুলাটাস (একটি ঢেউযুক্ত অস্থিতিশীল বেস রয়েছে) স্ট্রাটিফর্মিস বা লেন্টিকুলারিস প্রজাতির যে কোনও মেঘের সাথে এবং অ্যালটোস্ট্রাটাসের সাথে থাকতে পারে। এটি স্ট্রাটাস নেবুলোসাসের সাথে খুব কমই দেখা যায়। বিভিন্ন ধরণের ল্যাকুনোসাস স্থানীয় ডাউনড্রাফ্টগুলির কারণে ঘটে যা মধুচক্র বা জাল আকারে বৃত্তাকার গর্ত তৈরি করে। এটি মাঝে মাঝে স্ট্র্যাটিফর্মিস, ক্যাস্টেলানাস এবং ফ্লোকাস প্রজাতির সিরোকুমুলাস এবং আলটোকুমুলাস এবং স্ট্রাটিফর্মিস এবং ক্যাস্টেলানাস প্রজাতির স্ট্রাটোকুমুলাসের সাথে দেখা যায়।
সংমিশ্রণ
কিছু প্রজাতির পক্ষে এক সময়ে সম্মিলিত জাতগুলি দেখানো সম্ভব, বিশেষত যদি একটি জাত অস্বচ্ছতা-ভিত্তিক এবং অন্যটি প্যাটার্ন-ভিত্তিক হয়। এর একটি উদাহরণ হ'ল আলটোকুমুলাস স্ট্রাটিফর্মিসের একটি স্তর যেখানে অত্যন্ত ক্ষুদ্র ব্যবধানে সারিগুলো সজ্জিত আছে। এই কনফিগারেশনে একটি মেঘের সম্পূর্ণ পদ্ধতিগত নাম হবে আলটোকুমুলাস স্ট্রাটিফর্মিস রেডিয়াটাস পারলুসিডাস (altocumulus stratiformis radiatus perlucidus), যা যথাক্রমে এর গণ, প্রজাতি এবং দুটি সম্মিলিত জাত সনাক্ত করবে।
অন্যান্য প্রকার
পরিপূরক বৈশিষ্ট্য এবং আনুষাঙ্গিক মেঘগুলি প্রজাতি এবং বৈচিত্র্য স্তরের নীচে মেঘের প্রকারের আরও উপবিভাগ নয়। পরিবর্তে, তারা হাইড্রোমেটিওর বা তাদের নিজস্ব ল্যাটিন নামসহ বিশেষ মেঘের প্রকার যা নির্দিষ্ট মেঘের জেনার, প্রজাতি এবং জাতের সাথে মিলিত হয়। পরিপূরক বৈশিষ্ট্যগুলি, মেঘ বা বৃষ্টিপাতের আকারে হোক না কেন, সরাসরি প্রধান গণ-মেঘের সাথে সংযুক্ত। বিপরীতে আনুষাঙ্গিক মেঘগুলি সাধারণত প্রধান মেঘ থেকে বিচ্ছিন্ন থাকে।